  Анжелика Тихонова корреспондент Удмуртиысь агропром огъетын поттэм ваньбурез кунгож сьӧры вузанэз 10,2 миллион долларозь будэтыны чаклало. Улосвыл тӧролэн но кивалтэтэлэн пресс-службазы ивортэмъя, элькун кивалтэтлэн тӧроезлэн нырысетӥ воштӥсез Александр Свинин Казаньын ортчем Россиысь гурт возёсъя министрлэн Дмитрий Патрушевлэн кенешоназ пыриськиз. 2017-тӥ арлы йылпумъянъёсъя, агропром огъетын поттэм ваньбурез кунгож сьӧры вузанлэн быдӟалаез 1,77 миллион доллар луиз. Удмуртиын «Экспорт продукции АПК» йӧскалык ӵектосэз пыӵатыса, вузъёсты кунгож сьӧры келян лыдпусъёс 2024 арозь, 2017-тӥ арен ӵошатыса, 5,5 поллы йылыны кулэ (10,2 миллион долларозь). Пудо вордон удысысь вузъёсты кунгож сьӧры келян лыдпусъёсты 2024-тӥ арын 5,5 миллион долларозь будэтыны чакласьком, 2017-тӥ арын 0,31 миллион доллар вал Александр Свинин, Удмуртиысь кивалтэтлэн тӧроезлэн нырысетӥ воштӥсезСолэн верамезъя, кунгож сьӧры тужгес трос кошко йӧллэсь вузъёс. Со сяна етӥнэз, рапсэз но мушкасьёслэсь вузъёссэс тросгес вузаны чаклало.  Тодэ вайытом, 2018-тӥ арын Удмуртиысь гурт возёсъёс нырысьсэ котькуд скаллэсь шорлыдын 6 сюрс килограммлэсь трос йӧл кыскизы. Озьы ик элькунын рапс кидысэн ужанъя нырысетӥ заводэз усьтӥзы. Тегъёс: Ижкар Удмуртия гуртвозёс гуртвозёсъяминистерство АлександрСвинин  